
Nr. _  240 _  din  22.01.2022
R E F E R A T

privind  aprobarea  utilizării  sumelor  provenite  din  excedentul  anului  2021    

pentru  finanţarea  cheltuielilor  secţiunii  de  dezvoltare  pe  anul  2022
Conform art. 58 din Legea nr. 273/2006 privind finanţele publice locale, fondul de rulment poate fi utilizat pentru finanţarea unor investiţii din competenţa autorităţilor administraţiei publice locale sau pentru dezvoltarea serviciilor publice locale în interesul colectivităţii.

De asemenea, conform  prevederile art. 5 din Ordonanţa de urgenţă a Guvernului nr. 4/2009, prin derogare de la prevederile art. 58 din Legea nr. 273/2006 privind finanţele publice locale, cu modificările şi completările ulterioare, subvenţiile de la bugetul de stat către bugetele locale, necesare susţinerii derulării proiectelor finanţate din fonduri externe nerambursabile postaderare, rămase neutilizate la finele exerciţiului bugetar, se reflectă în excedentul bugetului local şi, respectiv, în fondul de rulment, şi vor fi utilizate în anul următor cu aceeaşi destinaţie pentru care aceste fonduri au fost acordate, până la finalizarea proiectelor respective.

În baza prevederilor Ordinului Ministerului Finanțelor Publice nr. 4271/2022 pentru aprobarea Normelor metodologice privind încheierea exercițiului bugetar al anului 2022, pct. 5.16.3, unde se precizează că în situația în care secțiunea de funcționare și/sau secțiunea de dezvoltare înregistrează deficit, se emite hotărârea autorității deliberative sau dispoziția ordonatorului principal de credite prin care se aprobă acoperirea definitivă, din excedentul bugetului local al anilor precedenți, a deficitului secțiunii de funcționare și/sau dezvoltare, după caz, până la data de 9 ianuarie 2022 inclusiv .
În vederea evidenţierii sumelor din excedentul anului precedent ce vor fi utilizate ca sursă de finanţare a cheltuielilor secţiunii de dezvoltare se introduce indicatorul “Sume din excedentul bugetului local utilizate pentru finanţarea cheltuielilor secţiunii de dezvoltare.”
Suma privind excedentul anului financiar 2021 pentru UAT Jebel a fost aprobată prin HCL nr. 4 / 31.01.2022, în valoare de 325.695,74 lei (Anexa HCL nr. 4 / 31.01.2022).

Având în vedere cele de mai sus, propunem aprobarea execuției sumelor provenite din excedentul anilor precedenţi pentru acoperirea definitivă a deficitului secțiunii de dezvoltare a anului 2022 în sumă de 324167.01 lei la care se adaugă excedentul secțiunii de funcționare în sumă de 495633,04 lei, rezultând un excedent al bugetului local la nivelul anului 2022 în sumă de 497161,77 lei .

